NaiveNeuron/SloPal huggingface dataset:
J. Počiatek, minister financií SR: (2009-02-11):
Hlavným zámerom navrhovanej právnej úpravy je zabezpečenie ekvivalentnej ochrany spotrebiteľa pri vstupe do zmluvných vzťahov, na základe ktorých sú poskytované finančné služby. Navrhovaná právna úprava má dosah na celý finančný trh a určuje spoločné princípy ochrany spotrebiteľa vo všetkých sektoroch finančného trhu. Ide o zabezpečenie primeranej ochrany klientov, najmä tých, ktorí sú ovplyvniteľní a zraniteľní a ich vedomosti a znalosti o fungovaní finančného trhu nie sú dostatočné na to, aby mohli prijímať dostatočne kvalifikované rozhodnutia. Návrh zákona upravuje definície finančného sprostredkovania a finančného poradenstva. Napriek tomu, že obsah týchto činností sa v mnohom prekrýva, účel, pre ktorý tieto činnosti vykonávajú, sa výrazne líši. Cieľom finančného sprostredkovania je zabezpečiť distribúciu finančných služieb klientom, poskytovanie informácií, analýz, odborných stanovísk a odporúčaní, ktoré sa týkajú ponúkaných finančných služieb. Naopak, finančné poradenstvo sa vykonáva za účelom poskytnutia informácií, odborných stanovísk alebo osobných odporúčaní spotrebiteľovi dostatočných na to, aby mohol vykonať zodpovedné rozhodnutie o vstupe do zmluvného vzťahu s finančnou inštitúciou. Zároveň tieto informácie, nestranné analýzy, odborné stanoviská a osobné odporúčania nevychádzajú z obmedzenej ponuky finančných služieb. Návrh zákona stanovuje podmienky udelenia povolenia na vykonanie činnosti samostatného finančného agenta a povolenia na vykonávanie činnosti finančného poradcu. Zavádza sa jednotný register osôb, ktoré môžu vykonávať sprostredkovateľskú činnosť a poradenskú činnosť. Táto jednotná registrácia, ktorú vedie Národná banka Slovenska, umožní klientom jednoducho si overiť, či osoba disponuje požadovaným povolením, alebo nie. Upravujú sa aj organizačné požiadavky a všeobecné pravidlá osôb vykonávajúcich finančné sprostredkovanie alebo finančné poradenstvo tak, aby bola zabezpečená odborná starostlivosť v záujme klienta. Taktiež sa ustanovuje predmet a rozsah dohľadu nad činnosťou finančných sprostredkovateľov a finančných poradcov, ktorý je v kompetencii opäť Národnej banky Slovenska. Do návrhu zákona boli zapracované aj skúsenosti a podnety získané od organizácií zastupujúcich spotrebiteľov a ostatných vecne príslušných inštitúcií. Ďakujem za slovo, skončil som.
P. Hrušovský, predseda NR SR: (2004-06-29):
Panie poslankyne, páni poslanci, odporúčam teraz, aby sme pristúpili k hlasovaniu o jednotlivých prerokovaných bodoch, po odhlasovaní ktorých budeme pokračovať v rozprave k správe o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia. Budeme hlasovať najskôr o návrhu pána poslanca Madeja, ktorým je návrh uznesenia Národnej rady Slovenskej republiky, ktorým žiada vládu Slovenskej republiky o predloženie zmlúv s KIA – Hyundai a PSA Citroen . Pán poslanec predložil návrh uznesenia Národnej rady, ktorý máte predložený v laviciach. Prosím teraz pána poslanca Madeja, aby informoval Národnú radu o odporúčaní, ktoré by mala Národná rada prijať uznesením. Nech sa páči, pán poslanec Madej.
Kollár, Boris, predseda NR SR (2020-04-22):
Dávam slovo spoločnej spravodajkyni z výboru pre sociálne veci pani poslankyni Lucii Drábikovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Žiga, Peter, podpredseda NR SR (2023-11-21):
S reakciou na faktické poznámky pán poslanec Szalay.
J. Mikuš, poslanec: (2009-09-09):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručené poslancom najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej 40. schôdze Národnej rady. Ako spravodajca si v prvom čítaní osvojujem stanovisko, že predmetný návrh spĺňa z formálnoprávnej stránky všetky náležitosti návrhu uvedené v § 67 a § 68 zákona Národnej rady o rokovacom poriadku, ako i náležitosti určené legislatívnymi pravidlami. Z hľadiska vecného zastávam stanovisko, že predložený návrh zákona rieši závažnú problematiku. Pán podpredseda, otvorte rozpravu.
S. Janiš, poslanec: (2009-11-03):
V piatok ste tu mali, pán minister, celú plejádu čísiel. V powerpointe na tej tabuli celú plejádu čísiel, porovnaní, analýz od Ivana Mikloša, koľko ste chceli. Mohli ste sa v nich utopiť. Nereagovali ste. Pán minister, 5 miliárd pre Cargo. Zo štátnych finančných aktív? A tie peniaze v štátnych finančných aktívach sa kde berú? Padajú z neba? Pán minister, ja som že vraj podľa vás rozpočet nečítal. Pán minister, čítal. Ale aj kebyže som ho ja nečítal, nič sa nedej. Ale ak vy v ňom tápete, tak to je zle. Pán minister, dlh štátu sa meria k HDP. To je jediná normálna objektívna informácia, ako zadlžujete rodinu k príjmom rodiny. Aké má príjmy rodina, aký si môže zobrať úver. Toto je, takto sa meria dlh aj v Európe, aj vo svete. A nie s takými hausnumerami, ako tu hádžete vy, pán minister. Rast. Slovensko bude mať najväčší rast. Pán minister, najviac sme sa prepadli z krajín V4 a vy to tak ponímate, že keď niekto ide z nuly rastom plus jedno percento, tak je slabý, ale to, že vy idete z mínus 6 %  o 2 %, tak sa chaporíte, že ste silný. Bieda, pán minister. Hlboko sme sa prepadli a teraz sa chválite, že rýchlejšie budeme vstávať. Iní sú dávno pred nami, pán minister. Ak vravíte, že naše vládnutie bola katastrofa, pán minister, my sme vládli a pripravili sme vám o 700 miliárd korún viac. Ak by sme boli tak katastrofálne vládli, ako vy vravíte, tak by ste mali nie plus 700 miliárd z nášho vládnutia.
Hrušovský, Pavol, podpredseda NR SR (2011-06-29):
Páni poslanci, prosím o kľud v rokovacej sále, pán poslanec Galbavý.
Blaha, Ľuboš, poslanec NR SR (2015-09-22):
Ďakujem pekne. Iba mi dovoľte pripomenúť kolegom z európskeho výboru, že naše stretnutie s premiérom Ficom sa presúva z devätnástej na osemnástu hodinu v miestnosti č. 30 k zajtrajšiemu summitu o migrácii. Ďakujem.
Hlina, Alojz, poslanec NR SR (2015-03-19):
Ďakujem veľmi pekne. Ja by som bol nerád, keby som bol zle pochopený, v zásade pokiaľ ide o tú techniku ako takú, typ toho vrtuľníka a vôbec to, že je z Ameriky, vôbec na túto strunu ja nehrám, hej, samotným predmetom interpelácie, pán minister, bolo v zásade to, či to má byť teraz, či tých vrtuľníkov má byť deväť. A vy ste povedali, že keď v tom budeme spôsobilí, bude aj dozbrojenie. A to bolo moja interpelácia, či nie je to vyzbrojenie preto, lebo sme nespôsobilí, práve kvôli tomu, ako sme rozpačití. Čiže, áno, kľudne mi odpovedajte, že nám dajú zbrane do toho vrtuľníka až vtedy keď ja neviem, viete, vy sa musíte naučiť lietať na vrtuľníku, aj keď má podvesenú raketu, aj keď nemá podvesenú raketu, nám dajú vrtuľníky bez podvesenej rakety. Otázka stojí, či ste ich nechceli kúpiť preto, lebo šetríte, alebo preto, lebo vám ich nechceli predať. Armáda podľa mňa ich potrebuje, lebo od toho je tu armáda, potom sú tu všelijaké samaritánske, maltézske a neviem aké výletné záležitosti, ale armáda potrebuje mať obzvlášť bojový vrtuľník, aby teda vedel aj s niečím bojovať. To je predmetom interpelácie.
A. Belousovová, podpredsedníčka NR SR: (2007-05-15):
S reakciou na vystúpenie pána poslanca Pada sa s faktickými poznámkami prihlásili páni poslanci: pán poslanec Janiš, pán poslanec Abrhan a pán poslanec Kahanec. Uzatváram možnosť prihlásiť sa s faktickými poznámkami. A ako prvý má slovo pán poslanec Janiš. Nech sa páči.
I. Federič, poslanec: (2005-02-02):
Ďalej tu čítam, že Ľudovít Kaník mal všetky svoje záväzky voči Sociálnej poisťovni vyrovnané k júlu 2000, predpokladám, že je myslené, že má vyrovnané záväzky z pohľadu istiny, pretože penále, ktoré mu Sociálna poisťovňa odpustila, je takisto záväzkom, ktorý nebol zaplatený. Čiže ani táto veta nie je pravdivá. (Potlesk.) Ja nebudem dlho zdržovať, ale neodpustím si, pán minister, jednu poznámku k tým holým zadkom. Je pravdou, že Smer vo svojej kampani vyrobil päť holých zadkov na billboard. Ale na toľko zadkov holých, koľko ste vy vyrobili, by nestačili všetky billboardy na Slovensku. Ďakujem pekne.
Poliačik, Martin, poslanec NR SR (2014-06-04):
Pán predseda, mám za to, že keďže práve prešla novela ústavy, už by sme nemali vlastne v tej istej veci hlasovať druhýkrát.
M. Záhumenský, poslanec: (2009-10-29):
Keď hovoríte, že náš nominant, pán Koncoš nebol náš nominant a bola to vláda Mikuláša Dzurindu, ktorá pripravila podmienky a ešte nie ešte 02, ale ešte 06, ktoré boli likvidačné a bolo to nepochopenie princípu fungovania podmienok v Európskej únii. To znamená, kto stojí a kto má zodpovednosť za vládu, je, myslím, predseda vlády, tak neobviňujte nás, ktorí sme sa v tom čase nijakým spôsobom nepodieľali na príprave na vstup. Ale bola to vaša vláda a myslím, že v tom čase vy ste boli štátnym tajomníkom, takže asi toľko k tomu. Ďakujem.
Fecko, Martin, poslanec NR SR (2013-03-13):
Ďakujem pekne. Tak ja, pán kolega, zasa na rozdiel od teba som a priori proti fajčeniu, to znamená, že aj tie pokuty, ktoré fungujú, nech sa páči, lebo myslím, že doba éry malého Joa, resp. iných filmov, kde tí boli in, ktorí mali niečo v ústach, myslím, že už skončila. Som veľmi rád, že Európa sa prebrala a že začína chápať, čo znamená si likvidovať telo. Ja nepochopím životnú filozofiu človeka, ktorý za vlastné peniaze si likviduje vlastné zdravie. To znamená, my chceme, aby sme sa dožili menej rokov života? To je zmysel života – likvidovať si svoje telo? Ja takouto cestou nejdem. A keď si zalistujem v histórii môjho života polodlhého, zatiaľ, tak musím povedať, že cigareta ma vôbec teda neláka ani nelákala. A myslím si, že keď neviete zvládnuť stres, lebo obyčajne mnoho ľudí to robí zo stresu, že nevie čo s tým, tak už má ruky nervózne, všetko možné, mal by si nájsť nejakú inú formu, čo neničí vaše telo. A uvedomte si, nie ste na svete na to, aby ste zajtra zomreli. Na svete ste na to, aby ste tu určité poslanie splnili. A koľko ľudí sa nemôže narodiť, koľko ľudí je mrzákom a tí, čo sú živí a zdraví, tak tí si ešte budú tým fajčením ničiť svoje zdravie. Tak ja takúto filozofiu nezdieľam a som tvrdo proti fajčeniu. Ďakujem pekne.
P. Hrušovský, podpredseda NR SR: (2002-02-21):
Návrh sme schválili. Prosím, ďalší návrh. Š. Šlachta, poslanec: Ďalším pozmeňujúcim návrhom je návrh pod bodom 162, s odporúčaním gestorského výboru schváliť.
Drábiková, Lucia, poslankyňa NR SR (2021-05-04):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2017-02-02):
Dávam slovo pánovi poslancovi Dostálovi. Nech sa páči. (Výkriky z pléna.) Pán poslanec Dostál. Poprosím kľud v rokovacej sále. Pán poslanec Dostál, nech sa páči.
Hrušovský, Pavol, podpredseda NR SR (2011-09-06):
Panie poslankyne, páni poslanci, pán poslanec Madej bol posledný prihlásený do rozpravy, preto vyhlasujem rozpravu o tomto bode programu za skončenú. Pýtam sa pani navrhovateľky, či sa chce vyjadriť. Nech sa páči. Vidím, že s úsmevom a šarmom.
Hrušovský, Pavol, podpredseda NR SR (2010-10-21):
Pán poslanec Blanár.
Hrnčiar, Andrej, podpredseda NR SR (2017-04-04):
Dobre, poprosím vás, nie je to procedurálny návrh. Prosím vás, nerobme si z tohto holubník. Nech sa páči, pán poslanec Poliačik.
Blanár, Juraj, podpredseda NR SR (2023-03-14):
Pani poslankyňa Žitňanská, môžete reagovať.
P. Hrušovský, predseda NR SR: (2004-10-20):
(Hlasovanie.) Pán poslanec Mikloško. 140 prítomných, 106 za, 15 proti, 18 sa zdržalo, 1 nehlasoval. Návrh zákona sme schválili do druhého čítania . Prosím ďalší návrh.
Brisudová, Martina, poslankyňa NR SR (2020-11-04):
Odhlasovali sme body zo spoločnej správy, môžeme pristúpiť k hlasovaniu o pozmeňujúcom a doplňujúcom návrhu pána poslanca Juraja Gyimesiho vyplývajúcom z rozpravy.
Šmilňák, Martin, poslanec NR SR (2024-09-10):
Ďakujem za faktické, na niektoré z nich zareagujem. Pán Janas, ja to neberiem ako boj ZMOS-u a školstva, to už som vám vysvetlil. A to slovo že ulievanie peňazí, to som nepoužil, ani si to takto nemyslím. Ja si skôr myslím, že vy máte kopec roboty a vám tej roboty pribúda a peňazí nie. Ten daňový bonus vás pomaly poslal do kolien a teraz musíme cez peniaze nielen od fyzických osôb, cez dane z fyzických, ale aj právnických osôb vám posielať peniaze naviac, aby ste vôbec zvládli svoje kompetencie. Ja hovorím o tom, že toto sa musí oddeliť. Ale keď ste počúvali pozorne pani Kosovú, ona vám povedala, na centrum voľného času pošle, pošle štát, poviem, sto eur, hej, na dieťa. Ale od mnohých starostov ja ako riaditeľ som dostal päť-šesť eur za rok, alebo, alebo jedno euro na mesiac. Tak uleje, alebo neuleje, hej? Ja nehovorím o ulievaní. A sú materské školy povedzme niekde na, u nás sa financovali v Bardejove nad rámec toho príspevku tých zhruba tritisíc eur, povedzme mesto dávalo tritisícdvesto, ale v inom meste to bolo len dvetisícpäťsto eur. Čiže vám slúži ku cti, že ako človek zo samosprávy ste dávali pozor na tie školy a dali ste im presne toľko, koľko potrebujú, aby žili svojím životom, normálnym životom. Veľa samospráv to tak robí, ale sú samosprávy, ktoré sú úplne podfinancované, sú v dlhoch alebo majú iné problémy, iné priority a vtedy ony majú tú kompetenciu, to viete sám dobre, že, lebo toto je, toto je originálny príjem mesta a obce a vy si s ním môžte cez VZN-ko robiť v podstate, čo chcete, vy si ten normatív nastavíte. Čiže v tomto sa nemýlime. A, pán Habánik, polkrok alebo fázovanie, ja súhlasím, že to nie je také jednoduché, ale očakával som, že aspoň pri tých materských školách že proste pôjdeme, že to dáme celé a že to nebudeme ďalej pre materské školy komplikovať. Ale ďakujem za faktickú. Všetko dobré.
P. Hrušovský, predseda NR SR: (2004-12-02):
Po 5-minútovej prestávke budeme pokračovať v rokovaní. (Päťminútová prestávka.) (Po prestávke.)
Jurinová, Erika, podpredsedníčka NR SR (2015-06-26):
Ďakujem, pani poslankyňa. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Suskovi.
Figeľ, Ján, podpredseda NR SR (2013-05-31):
Ďakujem pekne, nech sa páči zaujať miesto. Vyhlasujem, teda otváram všeobecnú rozpravu, do ktorej som nedostal žiadnu písomnú prihlášku. Nech sa páči. Ústne? Naozaj? Jeden pán poslanec, Štefan Kuffa. Nech sa páči, máte slovo.
Šeliga, Juraj, podpredseda NR SR (2021-03-31):
Pán poslanec Suja.
Procházka, Radoslav, poslanec NR SR (2016-03-23):
Sľubujem. (Potlesk.)
Paška, Pavol, predseda NR SR (2013-09-24):
(Hlasovanie.) 124 poslancov, 29 za, 68 proti, 26 sa zdržalo, 1 nehlasoval. Návrh sme nepostúpili do druhého čítania. Ešte vás poprosím, pán poslanec, o jedno hlasovanie, aby ste ho uviedli. V prvom čítaní je to tiež návrh pána poslanca Alojza Hlinu na vydanie zákona č. 326 o lesoch, je to tlač 691. Nech sa páči, pán poslanec. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 326/2005 Z. z. o lesoch v znení neskorších predpisov , tlač 691)
Jahnátek, Ľubomír, minister pôdohospodárstva a rozvoja vidieka SR (2012-08-02):
Pán poslanec, ďakujem v mene pána ministra dopravy za otázku. Návrh na uzavretie dohody medzi vládou Slovenskej republiky a vládou Maďarska o výstavbe cestného mosta cez rieku Dunaj na spoločnej štátnej hranici medzi mestami Komárno a Komárom bol stiahnutý z rokovania vlády na základe požiadavky Úradu vlády na doplnenie materiálu o zdôvodnenie výberu západného variantu, vysvetlenie procesu verejného obstarávania a vplyv na zamestnanosť v regióne. Doplnený materiál bude opätovne predložený na rokovanie vlády v čo najkratšom čase. Skončil som.
Kuffa, Štefan, poslanec NR SR (2012-12-07):
Ďakujem veľmi pekne, pani podpredsedníčka. Dúfam, že to stihnem do tej minúty, ale aby to vyznelo naozaj ako procedurálny návrh, tak ja by som navrhol, že na budúci rok, keď začne to obdobie vianočné a adventu, mohli by sme o dva týždne začať skôr a zapaľovať pred Národnou radou možno aj tú adventnú sviecu – a to je ako taký procedurálny návrh. Ale ja som chcel predovšetkým poďakovať predsedovi Národnej rady, bolo to také milé prekvapenie včera, aj taký mikulášsky darček pri tom zažínaní toho vianočného stromčeku. Bolo to veľmi krásne. Strom je symbolom života a drevo je aj drevo kríža, aj drevo spásy a narodenie Ježiša Krista, na ktoré sa všetci tešíme. Ja som mal včera z toho takú obrovskú radosť, tak som sa chcel ešte aj s vami kolegami potešiť o to. Tak Pán Boh vám žehnaj. Ďakujem veľmi pekne.
Blanár, Juraj, podpredseda NR SR (2021-11-12):
Marian Kotleba s faktickou poznámkou, nech sa páči.
Danko, Andrej, predseda NR SR (2016-10-27):
Prosím, prezentujme sa a hlasujme. (Hlasovanie.) Prítomných 114 poslancov, za 21, proti 35, zdržalo sa 51, nehlasovali 7. Konštatujem, že sme uvedený návrh neschválili a nebudeme pokračovať v rokovaní o návrhu zákona. Vážení poslanci, poslankyne, dovoľte mi, aby som vás informoval o tom, že už nám na prerokovanie ostal len jediný bod. Vzhľadom na rozsah a priebeh vyzerá to, že by sa nám podarilo dnešným dňom ukončiť rokovanie Národnej rady, predpokladám niekde medzi 7 – 8 hodinou, kedy by bolo záverečné hlasovanie. Chcel by som ešte ako predseda a predsedajúci Národnej rady ešte raz pri rozprave vyzvať k rešpektovaniu najmä všetkých ľudských práv a úctu k štátom, pretože mám avízo, že po poslednej diskusii budem musieť v rámci Národnej rady veľa vecí vysvetľovať a naozaj ešte nie som rozhodnutý, ale najbližšie poslanecké grémium chcem iniciovať najmä k otázkam, ktoré tu zaznievajú, a to sú otázky, ktoré si myslím, že nás dehonestujú do minulého storočia, otázky fašizmu a ďalších vecí. Výslovne primitívne príklady koncentračných táborov, aké zazneli z úst niektorých poslancov a ďalších, nepatria na pôdu Národnej rady a ani diskusia, ktorá tu prebiehala, nám dobré meno nerobí. Preto na vás ešte raz apelujem. Poprosím teda, pokračujeme v rokovaní Národnej rady a odovzdávam teda vedenie schôdze Národnej rady pánovi podpredsedovi Glváčovi. Ďakujem.
Solymos, László, poslanec NR SR (2010-10-21):
Ďakujem pekne. Pán predsedajúci, najskôr je potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy. Prosím, dajte o tom hlasovať.
Paška, Pavol, predseda NR SR (2012-06-22):
Hlasujeme. (Hlasovanie.) 143 prítomných, 61 za, 2 proti, 80 sa zdržalo. Tento návrh sme neprijali. Dámy a páni, len pre vysvetlenie, tí, ktorí ste členovia výboru pre európske záležitosti a ktorí ste sa podieľali na debate o návrhu vládneho návrhu zákona, vykonávacieho zákona o EMS, viete, že už teraz sú pripravené pozmeňujúce návrhy, ktoré v podstate idú v ústrety uzneseniam, o ktorých sme hovorili. A som presvedčený, že budúci týždeň, keď budeme tento návrh v skrátenom konaní prijímať, budú návrhy z uznesení, to znamená, postavenia Národnej rady a rozhodovanie pléna Národnej rady vo veciach a v mechanizmoch EMS zapracované priamo do vykonávacieho predpisu, takže vás poprosím, potom tí, ktorí ste mali záujem o spoluprácu tým, že ste predniesli uznesenie o spolupráci a formuláciu takýchto paragrafových znení do tohto zákona. Ďakujem vám veľmi pekne, všetkým tým, ktorí zahlasovali za tento návrh. Tým sme odsúhlasili prerokovaný bod programu. Zvolávam poslanecké grémium. Viesť ho bude pani podpredsedníčka Laššáková. Chcem vás ešte poprosiť, keby ste chvíľočku mohli vydržať v sále. Idem privítať pána predsedu Parlamentu Fínskej republiky a rád by som ho sem do sály s vaším dovolením na chvíľočku doviedol, aby sme ho spoločne pozdravili. Takže poprosím teraz pani podpredsedníčku, pani Laššákovú. Pani Laššáková bude viesť schôdzu a určite vám, pán Sulík, udelí slovo.
Kremský, Peter, poslanec NR SR (2022-05-24):
Ďakujem. Je to zvláštne, že tu vo faktických poznámkach reagujete na Igora Matoviča, ktorý tu vlastne nemal príspevok. Príspevok mal pán Fico a pán predsedajúci si to počúva s ľadovým pokojom, ale je mu to jedno. No však prečo nie, veď je to Ficov kamarát. Dobre. Pán Fico, zase nemáte gule na to, aby ste tu sedel a vypočul si aj faktické poznámky na svoje vystúpenie. Ale však možno si to niekde vypočujete alebo vám povedia. Zasa tu raz tárate a počítate tak, jak sa vám hodí. Vy nie ste ekonóm, vy ste právnik, aj to slabý. Docent bezpečnostných služieb z Bonulu Tak neskúšajte nám tu počítať. Porovnávate neporovnateľné veci. Porovnávate zvýšenie podpory, ktorú my tu poskytujeme za pol roka, s niečím, čo vy ste robili osem rokov. Vy ste každý rok zvyšovali daňový bonus tak o 20 centov alebo 26 centov. My ho zvyšujeme výrazne. Takisto detské prídavky o niečo menej, áno, pretože je dôležitejšie zvyšovať daňový bonus, aby boli podporení pracujúci rodičia. Keď sme vám navrhovali počas minulého obdobia zvýšenie daňového bonusu na deti pre pracujúcich rodičov, tak ste to zhodili zo stola. Potom nakoniec MOST niečo trošku presadil ku koncu volebného obdobia, ani to im nepomohlo, ale ináč vy ste všetko zhodili zo stola. Je to čistá falošnosť, čo tu rozprávate, že chcete rodinám dať, že je to urážka. Vy rozprávate tu, ako prídete s peniazmi do banky a banka vám dá na to poplatok. No samozrejme, lebo my normálni smrteľníci nenosíme vrecia s peniazmi do banky, ktoré nám niekto doniesol, a igelitky. Nám chodí plat na účet, čiže my tento problém nemáme. Problém s tým máte vy, oligarchovia, ktorí nosia peniaze v igelitkách. Takže, prosím vás, neskúšajte nás tu ohurovať s takýmito vecami. My vieme, že to je inak.
Valášek, Tomáš, poslanec NR SR (2023-12-19):
Pán predsedajúci, zastavte čas, zastavte čas! Pán predsedajúci, nevystupujem ďalej, čítam pozmeňujúci návrh a uposlúchol som vašu žiadosť na vypustenie odôvodnenia. Vy nedávate pozor! Čítam text k pozmeňujúcemu návrhu bez odôvodnenia... (Prerušenie vystúpenia predsedajúcim.)
Počiatek, Ján, minister dopravy, výstavby a regionálneho rozvoja SR (2013-10-16):
Ďakujem za slovo. Vážený pán predsedajúci, vážené dámy, vážení páni, návrh zákona zavádza elektronizáciu systému predaja diaľničných nálepiek, a teda elektronickú podobu diaľničnej nálepky za užívanie vymedzených úsekov diaľnic a rýchlostných ciest motorovými vozidlami do 3,5 tony. Cieľom návrhu zákona je nahradenie papierovej nálepky jej elektronickou podobou, preto je vhodnejšie nahradiť zaužívaný pojem „diaľničná nálepka“ pojmom „diaľničná známka“. Návrh zákona nahrádza v súčasnosti platné znenie § 6 cestného zákona. Systém papierových nálepiek, ktorý na Slovensku funguje od roku 1996 sa pri zohľadnení stúpajúceho počtu vozidiel a súčasných požiadaviek javí z dlhodobého hľadiska ako neudržateľný, ale hlavne už ako úplne prekonaný. V súčasnom systéme existuje niekoľko problémov, a to napríklad povinnosť umiestnenia nálepky na prednom skle vozidla, obmedzené možnosti predaja nálepky a hlavne náklady spojené s výrobou a distribúciou, ale najmä falšovanie alebo prípadné krádeže nálepiek. Navrhovaný elektronický systém predaja diaľničných známok zabezpečí užívateľom spoplatnených úsekov nepomerne vyšší komfort a širší spôsob nákupu diaľničných známok, zároveň nebude dochádzať k ich obmedzovaniu z dôvodov vizuálnej kontroly (spomaľovanie dopravy a tvorba kolón), rovnako návrh zákona ráta so zefektívnením kontroly, ako aj so zavedením objektívnej zodpovednosti. Ďakujem za slovo, skončil som.
Dostál, Ondrej, poslanec NR SR (2010-12-08):
Hlasovali sme o všetkých pozmeňujúcich návrhoch. Dajte, prosím, hlasovať o tom, aby sme prerokovali návrh zákona v treťom čítaní ihneď.
Dostál, Ondrej, poslanec NR SR (2017-05-18):
Ďakujem. Ja predpokladám, že pán predseda bude reagovať na tvrdenia a vyjadrenia pána poslanca Pčolinského, a myslím si, že z hľadiska priebehu rozpravy by bolo dobré, keby tak urobil skôr ako v záverečnom slove, aby ak niekto, a teda myslím najmä na tie obvinenia, ktoré vyslovil pán poslanec Pčolinský, že boli vykonávané kontroly protizákonne, aby v prípade teda, že zareaguje, bola ešte možnosť reakcie prinajmenšom faktickými poznámkami zo strany poslancov, pokiaľ sa to vyjadrenie nebude dať, nebude zdať dostatočné alebo vzniknú tam nejaké nové otázky. Pokiaľ tá reakcia príde až v záverečnom slove, tak už žiadne ďalšie otázky padnúť nemôžu, a teda len upozorňujem, že ako predkladateľ materiálu má možnosť vystúpiť kedykoľvek. Ďakujem.
Blanár, Juraj, podpredseda NR SR (2022-10-07):
Dobré ráno, vážená pani poslankyňa, páni poslanci, otváram trinásty rokovací deň 72. schôdze Národnej rady Slovenskej republiky. Dovoľte, aby som vás informoval o tom, ktorí páni poslanci a pani poslankyne požiadali o ospravedlnenie neúčasti na dnešnom rokovacom dni. Sú to títo páni poslanci: pán poslanec Ján Blcháč, Martin Borguľa, Vladimír Faič, Ján Ferenčák, Martin Klus, Vladimír Ledecký, Ján Mičovský, Stanislav Mizík, Richard Raši, Jana Vaľová a Viliam Zahorčák. O ospravedlnenie neúčasti z dôvodu práceneschopnosti požiadal pán poslanec Ján Kerekréti. Na základe odsúhlasenej zmeny programu teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 144/2013 Z. z. o obchodovaní s určenými výrobkami, ktorých držba sa obmedzuje z bezpečnostných dôvodov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov a ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov . Tento návrh zákona je pod parlamentnou tlačou 1020, spoločná správa je pod parlamentnou tlačou 1020a. Teraz poprosím pána ministra hospodárstva Slovenskej republiky Karla Hirmana, ktorého zároveň vítam, aby vládny návrh zákona v snemovni uviedol.
P. Paška, predseda NR SR: (2007-02-01):
Ešte predtým, kým ho poprosím, aby nás informoval o výsledku voľby, vás chcem informovať, že o ospravedlnenie na dnešnom rokovacom dni požiadali páni poslanci: pán Ľuboš Michel a pán Jozef Halecký. (Hlasy v sále.) Dobre, aj pán Gabura. Nemám ho tu napísaného, ale jasné, aj včera sme ho mali, áno, dobre, ďakujem, pani predsedníčka klubu. Pán poslanec Vestenický, buďte taký dobrý, informujte nás o výsledku voľby predsedu Správnej rady Ústavu pamäti národa .
Kočiš, Eduard, poslanec NR SR (2022-05-20):
Veľmi pekne ďakujem za slovo, pán podpredseda. Martin, ja si ťa veľmi vážim ako kamaráta, ako kolegu, ako človeka celkovo, ale môj názor je na celú túto problematiku nasledovný. Vy ste sa v tej svojej dobrej viere, respektíve v tej svojej dobrote nechali jednoducho Igorom Matovičom zneužiť. Samospráva, predstavitelia miest, obcí a vyšších územných celkov majú na tento zákon úplne iný a totálne diametrálne odlišný pohľad. Jednoducho to, čo Igor Matovič „dáva" rodinám v rámci daňového bonusu, v rámci odpočítateľnej položky na dieťa, respektíve toho nezmyselného krúžkovného, ktorým nejakým spôsobom chce zachrániť sociálnu situáciu a ekonomický rozlet rodín, priviesť k nejakému väčšiemu úspechu, tak toto práve samosprávy obce a vyššie územné celky kritizujú, pretože finančné prostriedky, ktoré by mali smerovať práve do pokladnice miest, obcí a vyšších územných celkov, budú o toľko nižšie, a tento deficit, ktorý tam budú mať, sa musí jednoducho, či chceme, či nechceme, respektíve akokoľvek budú premýšľať predstavitelia samosprávy a regionálnej samosprávy, budú to musieť premiestniť, premietnuť, respektíve dať do vyšších daní, podielových daní, daní, daní, daní za komunálny odpad, daní jednoducho všetkých mestských, ktoré existujú. A toto jednoducho je ten najväčší problém. V žiadnom prípade nemôžem povedať, že tento zákon je expresívne proti ľuďom, sú tam aj nejaké svetlé záblesky, ale takto, ako je komplexne napísaný, tak jednoducho je to nesystematickosť, je to nekompetentnosť a nepripravenosť zo strany ministerstva financií, pretože takýto zákon musí byť, musí byť komunikovaný s ministerstvom školstva, pretože sú to tak v tomto zákone neoddeliteľné nádoby, že iný spôsob nie je. A jednoducho centrá voľného času toto nezachráni.
Blaha, Ľuboš, poslanec NR SR (2021-10-01):
Pán Mičovský, ja si veľmi dobre pamätám, ako pán generálny prokurátor podrobne vysvetlil, ako bola celá kauza Vietnamec iba jedna obludná Tódovej konšpiračná teória. Potvrdil, že desiatky výsluchov hovorili, že v lietadle nebolo nič podozrivé. Potvrdil, že tu existuje úplne logické vysvetlenie, že jeden z Vietnamcov stratil diplomatický pas, a teda použil svoj civilný pas. Konšpiračná teória, že Kaliňákov ochrankár išiel podozrivo dva mesiace potom na dovolenku do Vietnamu, sa vyvrátila tým, že pán si ju objednával rok dopredu, čiže to nemohlo byť tento dôvod. A jeden po druhom, celé tie čriepky tam zapadali, že všetko si to Tódová vymýšľala a vsúvala tu slovenskej verejnosti tento nezmysel, ktorý logicky vyhovoval nemeckej strane. Pretože ten, kto zlyhal v tomto prípade, bola nemecká strana. Nemcom vyfúkli Vietnamci zrejme to vietnamské zlodejisko spod nosa a zobrali ho do Vietnamu a tam ho odsúdili, lebo to je gauner a zločinec a teraz sa tu bavíme o ňom, ako keby to bol nejaký hrdina. Nemci zlyhali, Nemci zbabrali. A samozrejme, že im teraz vyhovuje, keď budú Korčekovi vešať na nos, že ako sú dnes celkom spokojní s tým, že sa im to celé zrútilo. A vy ste tak naivný, že teraz Korčokovi, ktorý slúži Nemcom a neslúži Slovensku, veď to je agent západných mocností, ešte mu veríte tieto reči. Je to úplne trápne, keď všetky tie dôkazy, ktoré predložil pán Žilinka, jeden po druhom vecne a absolútne právne podložené, vy teraz idete konfrontovať nejakým svojím pocitom pravdy. Vy máte niekde v hlave vymodelované, že tu máme zlo, tu máme dobro, toto je nejaká pravda s veľkým P, klamstvo s veľkým K, a vy to teraz idete vsúvať ako nejaký hypnotizér slovenskej spoločnosti. Veď, preboha, počúvajte fakty! Počúvajte, čo hovorí pán Žilinka. On nie je spriahnutý v žiadnej obrovskej celosvetovej konšpirácii reptiliánov, ktorí uniesli Vietnamca. On hovoril fakty a vy iba blúznite. Ďakujem pekne.
P. Paška, predseda NR SR: (2007-10-16):
(Hlasovanie.) 141 prítomných, 101 za, 37 sa zdržalo, 3 nehlasovali. Postúpili sme návrh zákona do druhého čítania. Ďalej.
A. Belousovová, podpredsedníčka NR SR: (2008-12-03):
Pán poslanec Miššík, máte slovo.
Šeliga, Juraj, podpredseda NR SR (2020-04-22):
Ďakujem, ďakujem pekne, pán predseda. Ja nadviažem na to, čo povedal, samozrejme, pán poslanec Dostál, len to tak v krátkosti možno poviem. Posilňujeme postavenie účastníka konania pri tak citlivej veci, ako je vyvlastňovacie konanie. Ja som veľmi rád, že pán minister a jeho kolegovia z ministerstva súhlasili a promptne na toto zareagovali, lebo napriek tomu, že tu je koronavírus a koronakríza, myslím si, že ten zásah pri vyvlastňovacom konaní je tak veľký, že účastníci konania, ak si to prajú, sú si vedomí rizík, ktoré súvisia s koronavírusom, tak by mali mať možnosť fyzického ústneho prejednania. Ďakujem.
Linhart, Patrick, poslanec NR SR (2020-07-23):
4.09 hod. Po sedemnástich hodinách počúvania týchto, týchto žvástov vašich a som naozaj unavený už, my aj celé Slovensko. Myslím, už aj keď sa pozriem na Facebook na tie komenty, tak vidím, že my sme sklamali celé Slovensko. My sme sklamaním pre celé Slovensko, to, čo sme dneska ukázali, že sa tu bavíme o takýchto hlúpostiach, a miesto toho neriešime vážne problémy. Pán kolega mal úplne pravdu, ako neozoberali sa, nezaoberáme sa nejakými, nejakými politickými mŕtvolami, ktorí toto celé vyvolali, poďme ďalej, poďme pracovať, dámy a páni. Poďme pracovať, na to sme tu, na to sme boli zvolení. Ja som dnes musel zrušiť, alebo teda včera, pardon, zrušiť päť mítingov ohľadom potravinového semaforu, mal som tu odborníkov, mal som tu ľudí, s ktorými som sa mal stretnúť a riešiť problematiku, skutočnú problematiku, a nie tieto, tieto vaše hlúposti. Sedemnásť hodín! 17 hodín! Ako pekár v Belgicku cez leto, vám poviem, že ja som mal dobrý pocit z dobre vykonanej práce, lebo na ten druhý deň ráno som videl tie bochníky chleba a tie croissanty a mal som dobrý pocit z toho. Dneska nemám z toho dobrý pocit. Po 17 hodinách žvástov o ničom sa hanbím. Hanbím sa, ako sa hanbí celé Slovensko. Sklamali sme ho, svojich voličov, sklamali sme ako parlament. Ďakujem.
Kollár, Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 125 poslancov, za 81, proti 17, zdržalo sa 25, nehlasovali 2. Konštatujem, že sme tento návrh schválili. Ďalej budeme hlasovať o bode 73 schváleného programu, ktorým je prvé čítanie o návrhu poslanca Vašečku, pardon, o návrhu poslanca Valáška na vydanie zákona, ktorým sa mení a dopĺňa zákon č. 153/2001 Z. z. o prokuratúre, tlač 890. Prosím spravodajcu z ústavnoprávneho výboru poslanca Lukáša Kyselicu, aby uviedol hlasovanie. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov , tlač 890.)
Mihál, Jozef, poslanec NR SR (2015-11-10):
Pozmeňujúci návrh poslancov Národnej rady Slovenskej republiky Jozefa Mihála a Lucie Nicholsonovej k vládnemu návrhu na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia niektoré zákony (tlač 1648). V čl. I bod 2 znie: „2. V § 5 ods. 1 písm. a) znie: „a) je spoločníkom verejnej obchodnej spoločnosti, komanditnej spoločnosti alebo spoločnosti s ručením obmedzeným, konateľom alebo členom dozornej rady spoločnosti s ručením obmedzeným alebo členom predstavenstva alebo dozornej rady akciovej spoločnosti podľa osobitného predpisu, ak za prácu poberá príjem zo závislej činnosti, s novým odkazom 4a“). Poznámka pod čiarou k odkazu 4a) znie: „4a) § 5 ods. 1 zákona č. 595/2003 Z. z. zákona o dani z príjmov“.“. O čo ide? Účelom návrhu je jednoznačne stanoviť, kedy štatutárni zástupcovia obchodných spoločností budú na účely zákona o službách zamestnanosti definovaní ako samostatne zárobkovo činné osoby. Čiže ako SZČO podľa definície používanej v zákone o službách zamestnanosti budú vtedy, ak ako konatelia, spoločníci, štatutári budú mať z tejto svojej činnosti príjem zdaňovaný ako príjem zo závislej činnosti. V takom prípade ich ako SZČO nemôže úrad práce zobrať do evidencie ako uchádzačov o zamestnanie. V opačnom prípade to znamená, ak ten spoločník, konateľ, člen dozornej rady a podobne bude mať len túto svoju funkciu, ale nebude mať z toho žiaden príjem, v takom prípade nebude v postavení SZČO na účely zákona o službách zamestnanosti. To znamená, že úrad práce pri splnení ďalších podmienok môže takúto osobu zaevidovať ako uchádzača o zamestnanie a v nadväznosti potom podľa zákona o sociálnom poistení, ak je splnená podmienka platenia si poistného v nezamestnanosti, takáto osoba bude mať nárok na dávku v nezamestnanosti. Čiže ide o spravodlivé riešenie. Ak ten konateľ, spoločník má z tej činnosti, z tej funkcie príjem, nebude zaradený do evidencie. Ale naopak, ak len po formálnej stránke bude zapísaný v obchodnom registri, ale bez toho, že by dosahoval príjem, nárok na zaevidovanie ako uchádzač o zamestnanie bude mať a pri splnení príslušných podmienok mu Sociálna poisťovňa vyplatí dávku v nezamestnanosti. Čiže nezostane bez prostriedkov. Po technickej stránke, či má alebo nemá príjem, vieme to jednoznačne povedať, pretože buď je, alebo nie je prihlásený v Sociálnej poisťovni ako tzv. „zamestnanec“, pretože to vyplýva zo zákona o sociálnom poistení. Čiže to samotné posúdenie v spolupráci Sociálna poisťovňa – úrad práce je tam podľa môjho názoru bezproblémové. A opakujem ešte raz, takéto riešenie považujem za spravodlivé, či z pohľadu záujmu štátu, či z pohľadu konkrétnej situácie daných osôb. Ak nemajú príjem, nemá byť problém so zaradením do evidencie, nemá byť problém s tým, že dostanú dávku v nezamestnanosti. Verím, že tento návrh vo vás vzbudil pozornosť a že zajtra pri hlasovaní získa aj vašu podporu. Ďakujem.
P. Hrušovský, predseda NR SR: (2004-05-20):
Návrh sme schválili. (Potlesk.) Poprosím teraz pána poslanca Brocku, aby ako poverený spravodajca výboru pre financie, rozpočet a menu uvádzal hlasovanie k prerokúvanému vládnemu návrhu zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov (tlač 564). Pán poslanec Brocka, máte slovo.
Kiššová, Jana, poslankyňa NR SR (2014-11-10):
Ďakujem pekne za slovo. Tak aj toto je dôkaz toho, že nie je márne, že tu pri odvolávaní pána premiéra sedíme už toľké hodiny. Stále a stále sa dozvedáme nové skutočnosti a zisťujeme, že to nešťastné cétečko bola zrejme len kvapka v mori. Z ktorejkoľvek strany sa do tejto kauzy pichne, z ktorejkoľvek strany sa do tohto problému vnoríte, zovšade to len a len smrdí. Je nechutné, ak sa parazituje na zdravotníctve. Naše zdravotníctvo je bytostne poddimenzované, bytostne podvyživené, a keď tu ešte na ňom niekto parazituje, je to fakt nechutné. A je o to nechutnejšie, že ten, kto na tom parazituje, má vážne prepojenie na politickú moc. A tomuto pán premiér hovorí, že toto je trápne divadlo? Toto je ten cirkus? Vážení, toto sú vážne veci, to, čo sa tu v tejto snemovni za posledné hodiny oddiskutovalo, to sú naozaj vážne veci. Toto nie je cirkus, toto nie je trápne divadlo. A ak si už teraz členovia vlády na čele s pánom premiérom neuvedomujú, že ide do tuhého, tak, prosím vás, kedy?
Šimečka, Michal, podpredseda NR SR (2024-01-12):
Ďakujem veľmi pekne. Predpokladám, že to máte aj písomne. A teda z dôvodov, ktoré pán poslanec uviedol, by som sa chcel spýtať, či je všeobecný súhlas na to, aby sme prerušili rozpravu. A procedurálny návrh má pán poslanec Saloň.
Sárközy, Irén, poslankyňa NR SR (2018-12-06):
Ďakujem pekne. Vážený pán predsedajúci, v rozprave vystúpili šiesti poslanci, pričom bol podaný jeden pozmeňujúci návrh. Pán poslanec Radovan Baláž požiadal o vyňatie bodov 1, 3 a 6 zo spoločnej správy na samostatné hlasovanie. Pani poslankyňa Java Kiššová podala návrh, aby sa nepokračovalo v rokovaní o uvedenom návrhu. Dajte, prosím vás, najprv hlasovať o tomto návrhu.
J. Rusnák, poslanec: (2006-01-24):
Pán poslanec Muňko, ja by som si dovolil na vás reagovať asi takto. Vy viete viacej pomaly, ako viem ja, čo je veľmi zvláštne, pretože ja na rozdiel od vás nemôžem na vás reagovať, pretože som podpísal určitý stupeň mlčanlivosti, ktorý musím rešpektovať ako člen komisie, čiže na tieto otázky by som vám mohol odpovedať, ale jednoducho je to v rozpore s právom. Takže tieto veci, bohužiaľ, v tejto fáze nemôžem odpovedať, ale divím sa, že máte niektoré informácie, ktoré nie sú verejne dostupné, ale budiš, je to váš problém, že ste sa k nim dostali. Ďakujem. (Reakcie v sále.) Ale tým som nepovedal, že sú tie informácie pravdivé, samozrejme.
Sulík, Richard, predseda NR SR (2011-09-13):
Ďakujem. Vyhlasujem rozpravu za skončenú. Pýtam sa spravodajcu, či chce zaujať stanovisko k rozprave. Nie. Prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Martina Fronca, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Návrh je uverejnený ako tlač 463, návrh na jeho pridelenie na prerokovanie výborom je v rozhodnutí č. 452. Dávam slovo poslancovi Martinovi Froncovi, aby návrh zákona uviedol. Nech sa páči.
P. Hrušovský, predseda NR SR: (2004-06-23):
Prerušujem rokovanie a poprosím teraz, aby z poverenia vlády Slovenskej republiky pán minister uviedol a odôvodnil návrh na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Spojeného kráľovstva Veľkej Británie a Severného Írska o leteckých dopravných službách (tlač 649), ktorý prerokúvame ako tlač 649. Pán minister, máte slovo.
Danko, Andrej, predseda NR SR (2017-06-15):
Prosím, prezentujme sa a hlasujme. (Hlasovanie.) Prítomných 137 poslancov, za 55, proti 75, zdržalo sa 6, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. (Reakcie z pléna.) Nie. Jaj, že... (Smiech v sále a dlhotrvajúci potlesk.) Som veľmi rád, že vás teší, keď sa človek pomýli. Ospravedlňujem sa. Pán poslanec, nech sa páči. (Návrh nebol schválený.)
J. Izák, minister životného prostredia SR: (2007-02-08):
Dôvodom vypracovania návrhu zákona bola povinnosť Slovenskej republiky ako členského štátu Európskej únie prebrať ustanovenia a smernice Európskeho parlamentu a Rady 2004/2001 Európskeho spoločenstva, ktorou sa mení a dopĺňa Smernica 2003/87 Európskeho spoločenstva o vytvorení systému obchodovania s kvótami emisií skleníkových plynov v rámci spoločenstva s ohľadom na projektové mechanizmy Kjótskeho protokolu. Smernica umožňuje členským štátom Európskej únie povoliť používanie jednotiek zníženia emisných skleníkových plynov získaných z projektových aktivít v národných schémach obchodovania a v schéme spoločenstva. Návrh zákona upravuje možnosť využívať jednotky zníženia emisií skleníkových plynov povinnými účastníkmi a dobrovoľnými účastníkmi schémy obchodovania na pokrytie svojich emisií z prevádzky až do výšky percentuálneho podielu pridelených kvót, ktorý sa určí v národnom pláne prideľovania kvót pre skleníkové plyny. Ďalej upresňuje niektoré ustanovenia zákona týkajúce sa uplatňovania mechanizmov obchodovania s emisnými kvótami. Zosúlaďuje podmienky a požiadavky zákona s ustanoveniami nariadenia č. 2216/2004 o normalizovaných a zabezpečených systémoch registrov. Aplikácia zákona napomôže znižovaniu celkového množstva emisií, z čoho vyplýva jeho priaznivý dosah na životné prostredie. Predložený návrh zákona zabezpečuje úplnú transpozíciu vyššie uvedenej smernice. Vážený pán predsedajúci, vážené panie poslankyne, vážení páni poslanci, ďakujem, že predkladaný návrh zákona prerokujete a podporíte v druhom čítaní. Ďakujem za pozornosť.
Krajkovič, Mikuláš, poslanec NR SR (2016-10-25):
Pán podpredseda, dajte hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Kamenický, Ladislav, poslanec NR SR (2013-09-03):
Vážený pán predseda, v rozprave vystúpili dvaja páni poslanci, nepodali žiadne pozmeňujúce návrhy. Odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Dajte, prosím, o tomto návrhu hlasovať.
Laurenčík, Milan, podpredseda NR SR (2021-05-11):
Ďalším rečníkom prihláseným do rozpravy je pán poslanec Jozef Pročko. Prihlási sa, pripraví sa pán poslanec György Gyimesi. Nech sa páči, pán poslanec, máte slovo.
V. Palko, poslanec: (2006-10-17):
Predseda Národnej rady Slovenskej republiky svojím rozhodnutím č. 106 z 2. októbra 2006 pridelil návrh na vyslovenie súhlasu Národnej rady Slovenskej republiky s uzavretím Dohovoru Rady Európy o predchádzaní terorizmu na prerokovanie týmto výborom: Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Zahraničný výbor Národnej rady Slovenskej republiky o návrhu nerokoval, nakoľko  nebol uznášaniaschopný. Výbor Národnej rady Slovenskej republiky pre obranu a bezpečnosť uvedený materiál prerokoval, súhlasil s ním a odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohovorom Rady Európy o predchádzaní terorizmu. Prosím, pán predsedajúci, aby ste otvorili rozpravu k tomuto materiálu.
Suja, Miroslav, poslanec NR SR (2021-01-12):
... čo žiadal pán Nemec! To hovoril pán Pročko.
Kollár, Boris, predseda NR SR (2022-09-27):
Ďakujem. Pán poslanec Stančík.
Vaľová, Jana, poslankyňa NR SR (2019-09-13):
Pomenovali ste policajtov po mene, aby... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2018-12-05):
Pán spravodajca? Prerušujem rokovanie o tomto bode programu. Teraz budeme pokračovať v prerušenej rozprave v prvom čítaní o návrhu poslancov Ivana, Laurenčíka, Renáty Kaščákovej, Jany Kiššovej a pána poslanca Pavelku na vydanie zákona, ktorým sa mení a dopĺňa zákon č. 514/2009 Z. z. o doprave na dráhach (tlač 1211). Poprosím pána poslanca Miroslava Ivana, aby zaujal miesto určené pre navrhovateľa, a pána poslanca Galeka z výboru pre hospodárske záležitosti, aby zaujal miesto určené pre spravodajcu. Včera neukončil svoje vystúpenie v rozprave ústne prihlásený poslanec, pán poslanec Marosz, ale nenachádza sa v rokovacej sále. No, tým pádom vyhlasujem všeobecnú rozpravu za skončenú. Nič iné mi nezostáva. Pán poslanec Marosz je tu. Nech sa páči, poďte. Máte nejaké pripomienky, pán poslanec? No vidíte a zase som to otvorila. No, tak to býva. Nech sa páči, pán poslanec Marosz. (Pokračovanie rokovania o návrhu poslancov Národnej rady Slovenskej republiky Miroslava Ivana, Milana Laurenčíka, Renáty Kaščákovej, Jany Kiššovej a Radoslava Pavelku na vydanie zákona, ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov , tlač 1211.)
Bugár, Béla, podpredseda NR SR (2017-02-08):
Ďakujem. Vyhlasujem päťminútovú prestávku a potom budeme pokračovať v rokovaní. (Prestávka.) (Po prestávke.)
Šimečka, Michal, podpredseda NR SR (2024-01-08):
Ďakujem veľmi pekne. Pán poslanec Viskupič.
Dostál, Ondrej, poslanec NR SR (2024-10-02):
Pán poslanec Sabo, no, dobre, tak necháme Matoviča, Hegera bokom, ale ten Ódor, ktorého ste spomenuli, teda ktorý je súčasťou manuálu, no a oni to musia používať všetkých troch, lebo tak je to v tom manuáli a treba spravodlivo to rozložiť na celú opozíciu. Tak mňa to naozaj až fascinuje, že ako urputne to sú schopní predstavitelia koalície opakovať. A teraz nemyslím, že, dobre, tak majú nejaký manuál, to je ich vec, ale zodpovednosť premiéra Ódora, ktorý mal vládu bez dôvery parlamentu, vládu, ktorá neschválila alebo nepresadila cez parlament žiadny štátny rozpočet, nepresadila žiadne opatrenie cez parlament, nijako nepoškodila stav verejných financií, ale v manuáli je napísané, že treba hovoriť Matovič, Heger, Ódor, lebo musí tam byť celé volebné obdobie, musia tam byť všetky tri vlády, ktoré vládli v predchádzajúcom období, bez ohľadu na to, v akom období vládli, kde mali aj nejaké objektívne dôvody pre tie zvýšené výdavky, by ich mala každá vláda, kde, naopak, nie, kde to bolo subjektívne, ale opakovane, mňa to až, mňa to až zaráža, ako sa to, ako aj vlastne z vášho vystúpenia vyplynulo, že ste si to všimli, že ako dookola opakujú toho Ódora a nemajú na to žiadny argument. Teda argument v zmysle, že by Ódorova vláda spravila niečo, čím poškodila stav verejných financií. Lebo nič také nespravil.
Majerský, František, poslanec NR SR (2023-11-16):
Ďakujem pekne. Pán poslanec Štefunko, dávno som nepočul prejav tak humorne, slušne povedané, naozaj ďakujem, dá sa to naozaj kultivovane. A k merítku veci, páčila sa mi naozaj jedna myšlienka, keby sa zo všetkých strán zobrali tie dobré veci, aká by sme boli dobrá krajina, keby sme to pretavili do, naozaj do zákonov, do riešení pre našu krajinu a toto by bola veľká vec, keby sa to podarilo. Ďakujem vám za váš veľmi slušný, humorný a veľmi odborný prejav.
Rafaj, Rafael, poslanec NR SR (2011-06-30):
Ďakujem. Výnimočne musím súhlasiť s kolegom Gálom, ktorý poukázal na viaceré nedostatky, resp. prístup, ktorý by sme mohli nazvať ako trvalé trestanie vodičov a naozaj v niektorých prípadoch neprimerané, keďže vodičské oprávnenia dnes používa možno deväťdesiat percent ľudí, a potrebujú ich aj na výkon svojej pracovnej činnosti. Samozrejme, že som rovnako za to, aby čo najmenej dochádzalo k administratívnemu riešeniu, ktoré má a môže mať subjektívne prvky, a nevie posúdiť ani závažnosť a mieru povedzme priestupkov, aj keď, povedzme, žeby boli navyšované alebo opakované. Takže to riešenie, ktoré si, pán poslanec, hovoril, že súdy by mali, áno, je to komfortné aj s ústavou. A mám pocit, že pán minister opäť pokračuje v tej snahe obmedzovať základné ľudské práva a slobody až do miery Absurdistanu, ako je napr. aj to novodefinované technické riešenie pre vodiča dvoch sekúnd. No mnohé autá, ktoré majú už takzvaný elektronický tempomat Stop and go, tak s tým problém nemajú, pretože auto automaticky zníži rýchlosť a prispôsobí sa rýchlosti predchádzajúceho vozidla. Takže aj z tohto vidíme, že úradníci sa zrejme na ministerstve vnútra potrebovali vyšantiť a strašiť, strašiť vodičov namiesto toho, aby samotné ministerstvo vnútra prispelo k reálnej skutočnej bezpečnosti na cestách, po čom volajú, volá aj väčšina vodičov.